Northrop Gamma

Northrop Gamma var et amerikansk-bygget transportfly.

Det ble utviklet fra flytypen Northrop Alpha av Jack Northrop. Flymodellen ble senere videreutviklet til et jagerfly.

Det var et lavvinget monoplan med et fast understell og halehjul. Flyet var helt bygget av en lettmetallegering. I fremre del av cockpit på de siste modellene, var passasjer- og lastplass, mens piloten satt i bakre del. Motoren var en luftkjølt ni-sylindret Pratt & Whitney stjernemotor som drev en Hamilton Standard propell, omstillbar i to forskjellige stigninger.

Den 2. juni 1933 gjennomførte Frank Hawks en rekordflygning mellom Los Angeles og New York på 13 timer 26 minutter og 15 sekunder med sin Gamma 2A «Sky Chief» med en Wright Cyclone stjernemotor på 710 hk. To år senere slo Howard Hughes rekorden med flytiden 9 timer 26 minutt og 10 sekunder med en endret Gamma 2G.

Den mest kjente av alle Gammafly var Polar Star som ble brukt av Lincoln Ellsworth under hans ekspedisjon til Antarktis 1934. Ekspedisjonen reiste med båt til Antarktis hvor flyet ble lastet av på pakkisen i Rosshavet. Isen under flyet sprakk opp, og det ble skadet så man ble tvunget til å dra tilbake til USA for reparasjon. Da flyet igjen ble fraktet til Antarktis i september 1934, røk en forbindelsesstang, og for andre gang ble man tvunget til å vende tilbake til USA for reparasjon. Etter flere forsøk lyktes det Ellsworth og Berndt Balchen den 3. januar 1935 å bli de første til å fly over Antarktis. Ellsworth og Herbert Hollick-Kenyon forsøkte seg på å fly fra Dundee Island til Richard E. Byrds baseleir, Little America, den 23. november 1935. Man gjorde fire mellomlandninger under flyvningen. Ved en av disse landingene føk snøen så kraftig at flykroppen ble fylt med snø. Før en kunne fly videre, måtte de skuffe snø en hel dag. Den 5. desember 1935 tok bensinen slutt etter 3 865 kilometer flyvning, og man ble tvunget til å nødlande ca 40 km fra mål. Da radioen ikke virket kunne de ikke rapportere om sin nødsituasjon og ble tvunget til å ta seg fram til fots i seks dager for å komme frem til leiren. Den 15. januar 1936 ble de funnet de av det britiske forskningsfartøyet «Discovery II». Hollick-Kenyon vendte senere tilbake til Little America for å berge flyet, og Ellsworth donerte flyet i 1936 til flysamlingen ved National Air and Space Museum i Washington D.C.. 

Operatører

Militære

Kina

Japans flyvåpen

Spania
Spanish Republican Air Force - Northrop 2D and 5B Gamma

United States Army Air Corps

Sivile
 20px
Mandsjukuo
Manchukuo National Airways

Trans World Airlinesp

AB Aerotransport
SE-ADW gikk som postfly mellom Barkarby-Malmö-Hannover.

Eksterne lenker

Kategori:Transportfly
Kategori:Enmotors propelldrevne luftfartøy
Kategori:Northrop-luftfartøy